open-index/open-wikipedia-markdown huggingface dataset:
Gorrelskurwepadda

Die **Gorrelskurwepadda** (*Amietophrynus gutturalis*) is 'n skurwepadda wat in sentraal, noord en Suidelike Afrika voorkom.

## Verspreiding 
Dit word in Angola, Botswana, Demokratiese Republiek van die Kongo, Ethiopië, Eswatini, Kenia, Lesotho, Malawi, Mauritius, Mosambiek, Namibië, Réunion, Somalië, Suid-Afrika, Tanzanië, Zambië en Zimbabwe aangetref. 

## Habitat 
Die padda se natuurlike habitat is subtropiese of tropiese droë woude, subtropiese of tropiese klam laaglandwoud, subtropiese of tropiese klam bergbos, droë savanne, klam savanne, gematigde struikveld, subtropiese of tropiese droë struikveld, subtropiese of tropiese klam struikveld of droë laagland grasveld, subtropiese of tropiese seisoenaal nat of oorstroomde laagland grasveld, subtropiese of tropiese hoogliggende grasveld, afwisselende riviere, varswatermere, varswatermoerasse, bewerkbare grond, weiveld, landelike tuine, stedelike gebiede, swaargedegradeerde voormalige woud, dammetjies, kanale en slote.

duimnael|links|Mannetjie wat kwaak
## Identifikasie 
Die gorrelskurwepadda is 'n groot spesie met mannetjies wat 'n snoet-tot-ventlengte van tot 90 mm en wyfies 120 mm bereik. Die rugvel is sandbruin of grys met wisselende onreëlmatige donkerbruin merke. Daar is twee pare bruin kolle tussen die oë wat 'n kruismerk maak, en daar is dikwels 'n ligte streep langs die ruggraat. Die voorbene word omring deur kenmerkende wit knolle en daar is 'n rooi kol op die agterkant van die dye. Die borskant is bleek en korrelvormig en die mannetjie het 'n donker keel. Die parotiskliere is prominent en die tone is net effens geweb.

## Verwysings 
## Bronnelys 
* Butchart, Duncan: *Natuurlewe van Suid-Afrika*. Struik Nature. 2012. 

## Eksterne skakels 
* 
*
Boeber

duimnael|Boeber

**Boeber** is 'n tradisionele Kaap-Maleise soet melkdrankie wat gemaak word van vermicelli, sago en suiker, en verder gegeur word met kardemom, heel kaneel en rooswater. Die drankie word tradisioneel bedien op die 15de aand van Ramadaan, wat die middelpunt van die vastyd is, te vier. Diegene wat die eerste 15 dae se vas voltooi het word ook na verwys as “hy/sy is op die berg” – hy/sy is halfpad deur die vas van Ramadaan.

## Oorsprong 
Boeber is oorspronklik gemaak deur Kaap-Maleiers wie se voorvaders van Indonesië, Oos-Afrika en Indië na Suid-Afrika gekom het. Die Maleiers geniet ook 'n soortgelyke drankie wat genoem word ‘bubur lambuk’ wat beteken ‘spesiale pap’. Dit word ook tradisioneel bedien met die breek van die vas gedurende Ramadaan. 'n Soortgelyke drankie word bedien in Trinidad en Tobago gedurende Eid al-Fitr (die fees aan die einde van Ramadaan) en word genoem ‘Sawine’ of ‘Sewine’. In baie ander dele van die wêreld word die drankie geniet vanaf die ooste wat dit noem ‘kheer’ of ‘soet congee’ tot selfs in Afrikaanse huishoudings wat iets soortgelyks doen, genaamd ‘melkkos’. Baie huishoudings maak boeber gebaseer op familieresepte en mens kan boeberresepte in meeste Kaap-Maleise kookboeke kry. ‘Gereed-om-te-maak’ boeber-mengsels is ook beskikbaar in uitgesoekte supermarkte, kafees en speserywinkels in Suid-Afrika.

## Resep 
Bestanddele:
* 100&nbsp;g botter
* 75&nbsp;ml sago
* 1 koppie water om sago in te week
* 200&nbsp;g vermicelli
* 3 heel kaneelstokkies
* 5 heel kardemomsade, gekneus
* 50&nbsp;g sultanas
* 2 liter melk
* 15&nbsp;ml rooswater
* 150&nbsp;ml witsuiker (na smaak)
* 50&nbsp;g geblansjeerde amandels

Voorbereiding:
Week die sago in water vir 15 minute. Smelt die botter in 'n diep souspan. Voeg die vermicelli by en roerbraai tot ligbruin van kleur. Voeg die kardemom, kaneelstokkies en die sultanas by. Hou aan roer. Voeg die melk by en bring tot kookpunt. Voeg die sago by en laat prut vir 30 minute terwyl jy aanhou roer om te verhoed dat bestanddele vasbrand. Sodra sago deurskynend van kleur is, voeg die rooswater, suiker en amandels by en hou aan prut en roer vir 10 minute of totdat alles goed deurgemeng is. Bedien warm. Maak 8 tot 10 porsies. Voorbereidingstyd: 1 uur

## Bronne 
* Smith S. 2015, Cape Malay Cooking & Other Delights
* Field S, Meyer R, Swanson F. Imagining the City : memories and cultures in Cape Town. HSRC Press, 2007, p.126.
* Baderoon G. Representation of Islam in South African media and culture. University of Cape Town, 2014, p.113
Grumman HU-16 Albatross

[duimnael|regs|280px|'n [Amerikaanse Lugmag SA-16A tydens die Korea-oorlog.]]
[duimnael|regs|280px|'n [Amerikaanse Kuswag HU-16E van Kuswaglugstasie Cape Cod in die 1970s.]]
Die **Grumman HU-16 Albatross** is 'n groot radiale tweeling-enjin amfibiese vlieënde boot wat gebruik is deur die Amerikaanse Lugmag, die Amerikaanse Vloot en die Amerikaanse Kuswag, hoofsaaklik as 'n soek- en reddingsvliegtuig en 'n gevegssoek- en reddingsvliegtuig.

Dit het oorspronklik bekendgestaan as die SA-16 in die Lugmag en die JR2F-1 en UF-1 in die Vloot en die Kuswag, maar is herdoop na die HU-16 in 1962.

## Gebruikers 
duimnael|regs|280px|'n Meksikaanse Grumman HU-16 Albatross
duimnael|regs|280px|HU-16B van die 135th Airlift Squadron, Maryland Air National Guard, 1960s.

## Verwysings
Volksbevrydingsleër

links|100px
Die **Volksbevrydingsleër** is die gewapende magte, of **weermag**, van die Volksrepubliek China.

Dit is die grootste weermag ter wêreld (volgens lede) met die tweede grootste begroting. 

Die Volksbevrydingsleër bestaan ​​uit vyf professionele dienstakke: 
*Grondmagte van die Volksbevrydingsleër (850 000 manskappe in 2013)
**Spesiale eenhede van die Volksbevrydingsleër (geskat op 7 000 tot 14 000 manskappe in 2008) 
* Lugmag van die Volksbevrydingsleër (398 000 manskappe in 2013)
* Vloot van die Volksbevrydingsleër (235 000 manskappe in 2013)
* Vuurpylmag van die Volksbevrydingsleër
* Strategiese Ondersteuningsmag van die Volksbevrydingsleër

In oorlogstyd kan die weermag versterk word met manskappe van die:
***Gewapende Volkspolisie** wat as ligte infanterie sou ontplooi word. (Amptelik 660 000 manskappe in 2006)
***Burgermag** van die Volksbevrydingsleër wat as reserwe dien. (Volgens beraming ongeveer 8 000 000 manskappe in 2010)

Eenhede word aan een van vyf teaterbevelstrukture toegedeel volgens hul geografiese ligging in die land.

## Sien 00k 
* Nantianmen-projek

## Verwysings
Lawaaiskurwepadda

Die **lawaaiskurwepadda** (*Amietophrynus rangeri*) is 'n skurwepadda wat endemies is aan Suider-Afrika. Dit kom in die sentrale, ooste en die suide van die land voor. Die padda is 8 – 10&nbsp;cm lank en lyk amper soos die gorrelskurwepadda behalwe dat dit nie rooi vlekke aan die dye het nie. Die padda is sandbruin of grys met 'n knopperige vel. Hulle hoofvoedsel is insekte en wurms.

duimnael|links|Dorsale aansig, waarskynlik 'n volwasse wyfie.

## Bron 
* Butchart, Duncan: *Natuurlewe van Suid-Afrika*. Struik Nature. 2012. 

## Eksterne skakels 
* 
*
Koninklike Maleisiese Lugmag

duimnael|links|140px|Rondeel van die Koninklike Maleisiese Lugmag
Die **Koninklike Maleisiese Lugmag** (Engels: *Royal Malaysian Air Force*), is die lugvaarttak van die Maleisiese gewapende magte. 

Die RMAF se hoofdoel is lugverdediging en lugoorheersing van Maleisiese grondgebied. Die mag beskik oor 'n unieke mengsel van moderne Amerikaans-, Europees- en Russies-geboude vliegtuie.

## Verwysings
Katharina Reiss

**Katharina Reiss** (gebore op 17 April 1923) is ’n Duitse taalkundige en vertaalkundige. Haar werke is belangrik op die gebied van die vertaalkritiek. Sy is ’n voorstander van die skopos-teorie.

## Werke 
* *Möglichkeiten und Grenzen der Übersetzungskritik: Kategorien und Kriteren für eine sachgerechte Beurteilung von Übersetzungen*. Munich, Hueber, 1971. In Engels vertaal deur Erroll. F. Rhodes as *Translation Criticism: The Potentials and Limitations. Categories and Criteria for Translation Quality Assessment*. St. Jerome Publishing Ltd, 2000.
* (saam met Hans Vermeer) *Grundlegung einer allgemeinen Translationstheorie*. Tübingen, Niemeyer, 1984.

## Bibliografie 
* Holz-Mänttäri, Justa: *Textdesign -- verantwortlich und gehirngerecht*. In: Holz-Mänttäri, Justa/Nord, Christiane, reds.: *Traducere Navem. Festschrift für Katharina Reiß zum 70. Geburtstag*. Tampereen yliopisto, Tampere 1993, bladsye 301-320. .

## Verwysings
Koninklike Noorweegse Lugmag

[duimnael|regs|350px|'n General Dynamics [General Dynamics F-16 Fighting Falcon by RIAT in 2010]]
Die **Koninklike Noorweegse Lugmag** (Engels: *Royal Norwegian Air Force*), is die lugvaarttak van die Noorweegse gewapende magte. 

## Verwysings
Mansion House, Londen

duimnael|Mansion House is in Londen se kortste straat geleë - Mansion House Street

**Mansion House** is die ampswoning en kantoorgebou van die Lord Mayor (burgemeester) van die City of London - die historiese middestad van Londen wat as selfregerende nedersetting met stadstatus steeds sekere voorregte geniet. Dit is net teenoor die Bank van Engeland in Mansion Street geleë.

Die statige gebou, wat tussen 1739 en 1752 volgens 'n ontwerp van George Dance die Ouere met 'n Palladiaanse Portlandsteenfasade en ses Korintiese suile opgerig is, is een van die historiese argitektoniese besienswaardighede in die City of London wat jaarliks sowat 50&nbsp;000 besoekers lok.

Naas Guildhall is dit ook een van die geboue wat deur die stadsregering vir besondere funksies soos amptelike onthale gebruik word. Die bekendste hiervan is die jaarlikse feesmaal wat deur die Lord Mayor aangebied word en waartydens die Britse minister van finansies, die *Chancellor of the Exchequer*, sy tradisionele *Mansion House Speech* lewer, 'n toespraak oor die toestand van die Britse ekonomie.

## Verwysings 
## Eksterne skakels 
*  Amptelike webwerf
MIM-104 Patriot

Die **MIM-104 Patriot** is 'n grond-tot-lugmissielstelsel (SAM), die primêre van sy soort word deur die Amerikaanse Weermag en verskeie geallieerde nasies gebruik. Dit word deur die Amerikaanse verdedigingskontrakteur Raytheon vervaardig en ontleen sy naam aan die radarkomponent van die wapenstelsel. Die AN/MPQ-53 in die hart van die stelsel staan bekend as die "Phased Array Tracking Radar to Intercept On Target" wat die akroniem **PATRIOT** vorm. 

Die Patriot-stelsel het die Nike Herculesstelsel vervang as primêre medium-tot-hoë lugverdedigingstelsel (HIMAD) van die Amerikaanse Leër en vervang die MIM-23 Hawk-stelsel as die VS Leër se medium taktiese lugverdedigingstelsel. Behalwe vir hierdie rol is die Patriot se primêre missie as anti-ballistiese missielstelsel (ABM).

## Gebruikers 
duimnael|400px|Kaart met MIM-104 gebruikers in blou aangedui
;
;
;
;
;
;
;
;
;
;
;
;
;
;
;
;
* Die Amerikaanse Leër bedryf 'n totaal van 483 Patriot-stelsels in 2010.

## Verwysings
Nizamiye Masjid

**Nizamiye Masjid**, ook die **Nizamiye Moskee**, is 'n Gülenistiese moskee wat in Midrand, Johannesburg, Suid-Afrika, geleë is. Daar word dikwels gesê dat dit die grootste moskee in die Suidelike Halfrond is, en dat dit 10 hektaar grond beset, maar dit beslaan in werklikheid minder as twee-derdes van 'n hektaar. Die planne vir die moskee is in Turkye geskep, maar 'n Suid-Afrikaanse argitek het die ontwerp vir die Suid-Afrikaanse boustandaarde aangepas. Bouwerk het in Oktober 2009 begin en dit is in 2012 voltooi.
É (tempel)

duimnael|180px|Die Nieu-Assiriese vorm van die É-teken.

**É** (Wigskrif: ) is die Sumeriese woord of simbool vir "huis" of "tempel".

Die Sumeriese term É.GAL  ("paleis", letterlik "groot huis") het ’n stad se hoofgebou aangedui. É.LUGAL ("koningshuis") is as ’n sinoniem gebruik. In die tekste van Lagasj is die É.GAL die sentrum van die ensi se administrasie in die stad en die plek van die stadsargief.

Die Sumeriese woord É.GAL vir "paleis" is die waarskynlike etimologie van Semitiese woorde vir "paleis" of "tempel", soos die Hebreeuse היכל (*heichal*) en die Arabiese هيكل (*haikal*). Die oorsprong van die woord É kon dus iets soos *hai of *ˀai gewees het.

## ’n Paar tempelname 
* E-ab-lua (Huis met wemelende beeste), ’n tempel vir Suen in Urum
* E-ab-shaga-la (Huis wat oor die middel van die see strek), vir Ninmarki in Gu-aba
* E-abzu (tempel van die ondergrondse waters), vir Enki in Eridu
* E-ad-da, ’n tempel vir Enlil
* E-am-kur-kurra (Tempel van die god van die lande), vir Bel in Assur
* E-ana (Huis van die hemel), vir Inanna in Uruk
* E-an-ki (Tempel van hemel en aarde)
* E-a-ra-li (Tempel van die onderwêreld)
* E-das-dmah (Tempel van die oppergod)
* E-belit-mati (Tempel vir die moeder van die wêreld)
* E-de-a (Heiligdom van Enki) wat deur Sargon van Akkad laat bou is
* E-igi-kalama (Huis wat die oog van die land is), vir Ninurta in Marad
* E-kish-nu-ngal (Huis wat lig na die aarde stuur), vir Nanna in Ur
* E-kug-nuna, tempel vir Inanna in Uruk
* E-kur (bergtempel), vir Enlil in Nippur
* E-me-ur-ana (Huis wat die goddelike magte van die hemel byeenbring), vir Ninurta in Nippur
* E-meshlam, ’n tempel vir Nergal
* E-nun, die *abzu* in Eridu
* E-sara (Huis van die heelal), vir Inanna in Uruk
* E-Tummal (Tummal-huis), vir Ninlil in Nippur

## Verwysings 
## Bronne 
* The building of Ningirsu's temple: composite text  (translation ), Die elektroniese tekskorpus van Sumeriese letterkunde
* Abraham and the City of Ur, "The Book of the Cave of Treasures" (1927)
* D. D. Luckenbill, *The Temples of Babylonia and Assyria*, American Journal of Semitic Languages and Literatures (1908) http://www.jstor.org/view/10620516/ap020051/02a00010/0
* 15px Hierdie artikel is vertaal uit die Engelse Wikipedia
Skattejag

regs|duimnael|200px|Kinders kan vir paaseiers soos hierdie jag.

**Skattejag** word deur 'n groepie kinders gespeel. Hoe meer siele hoe meer vreugde. Dit leer kinders om in 'n span saam te werk, te luister na leidrade en om leidrade te ontsyfer.  Leidrade vir kleuters sal makliker wees as vir skoolgaande kinders. Dit kan 'n prentjie wees waarmee die wegsteekplek geassosieer kan word. Die persoon wat die leidrade skryf, kan rympies maak oor die wegsteekplek of die wegsteekplek vaagweg beskryf.  Gee ses leidrade indien daar ses kinders is of indien daar te veel kinders vir beskikbare wegsteekplekke is, kan minder leidrade gegee word, solank daar net vir elke kind 'n skat is. Skryf 'n naam op elke leidraad.

'n Volwassene verduidelik die reëls van die spel vooraf. Dit is spanwerk. Elke kind kry 'n beurt om 'n leidraad te lees. Almal luister en bespreek dan moontlikhede van wegsteekplekke. Almal soek dan saam na die volgende leidraad of skat. Die skatte mag eers oopgemaak of geëet word nadat die groep kinders vir die gasvrou/heer, ouers ensovoorts, gesing het: ''Ons sê baie, baie dankie, ons sê baie, baie dankie... vir 'n lekker dag!''

Dit kan op twee maniere gespeel word.

## Hoe spel een werk 
Skryf die leidrade op 'n papier wat in 'n rolletjie gerol word.  Hier kan u eie verbeelding gebruik.
Leidraad no.1 word aan die groep oorhandig deur 'n volwassene. Leidraad no.1 lei na leidraad no. 2, ensovoorts. Leidraad no.2 word weggesteek op die plek wat deur leidraad no.1 beskryf word, ensovoorts.
Die laaste leidraad lei na die skat. Almal se geskenkies word op een plek weggesteek.

## Hoe spel twee werk 
Skryf die leidrade op 'n papier wat in 'n rolletjie gerol word.  Hier kan u eie verbeelding gebruik.
Leidraad no.1 word aan die groep oorhandig deur 'n volwassene. Leidraad no.1 lei na leidraad no. 2, ensovoorts. Leidraad no.2 word weggesteek op die plek wat deur leidraad no.1 beskryf word, ensovoorts.
By die variasie op die speletjie, word daar een van die kinders se geskenkie saam met leidraad no. 2 weggesteek, ensovoorts. Almal moet help soek totdat elke kind se skat gevind is.

## Voorbeelde van leidrade 
Lapa of kuiervertrek

: Kinders, Daar word gewoonlik vleis gebraai,
: dit lyk of die Skattejagters hier moet draai,
: Waar die tafel staan met blomme opgedres
: Baie koeldranke en water in 'n fles
: Frikkadelle, worsies en mengelslaai,
: koek en poedings met sous so taai
: Brood, hoender  en skaap se boud –
: daar vind julle die pot met goud.

Pophuis

: Daar  staan  'n huisie so klein
: Stoeltjie, bedjie, koppies so fyn

: Tussen varings en witstinkhout boom
: Kan ek maar net daaroor droom

: Kom jy na hierdie poppe-paleis
: Sal Poppie die volgende leidraad wys.

Glyplank

: Sussie, Boeta almal kan baljaar
: Gil, skreeu in water daar
: Trappe klim en veilig sit
: Gly-gly, so doen mens dit
: Maar nou is almal bly
: hier kan hul nog 'n leidraad kry.
Sumerogram

’n **Sumerogram** is ’n Sumeriese wigskrifteken wat in ander tale buiten Sumeries gebruik is. 

## Gebruik 
Die Sumeriërs, wat eerste wigskrif gebruik het, het woordstamme met woordtekens geskryf en die grammatikale uitgange en voorvoegsels met lettergreeptekens. Ander wigskriftale soos Akkadies, Elamities, Horeties, Urarties en Hetities het die Sumeriërs se skrif oorgeneem, maar oorwegend ook die woordstamme met lettergreeptekens geskryf. 

Vir algemene woorde is die stamme egter met dieselfde woordtekens as in Sumeries geskryf. So ’n teken moes dan natuurlik in dié spesifieke, nie-Sumeriese taal uitgespreek word. Sulke woorde word dikwels in hoofletters geskryf.

Die meeste Sumerogramme is in Akkadies gebruik, maar ook in Hetities is baie van dié woordsoorte aangetref. In ander tale was Sumerogramme minder gebruiklik.

In moderne taalkunde kan Sumerogramme as "onsuiwer" beskou word omdat dit funksies vervul wat uit ’n ander taal oorgeneem is.

## Voorbeeld 
’n Voorbeeld is die teken LÚ, oorspronklik die afbeelding van ’n mens, wat in Sumeries "mens" of "persoon" beteken het, met die vermoedelike uitspraak /lu/. Dieselfde teken is toe ook in Akkadies gebruik, waarin dit *awīlum* uitgespreek is: die Akkadiese woord vir "mens". In Hetities het dit gestaan vir *antuhšaš*, die Hetitiese woord vir "mens". In albei laasgenoemde gevalle is die teken ’n Sumerogram wat gewoonlik as LÚ getranslitereer word. In Sumeries self word die tekens nie Sumerogramme genoem nie, maar doodgewoon woordtekens.

## Bronnelys 
* Rykle Borger: *Mesopotamisches Zeichenlexikon* (= *Alter Orient und Altes Testament (AOAT).* Bd 305). Ugarit-Verlag, Münster 2004, .

## Notas 
*15px Hierdie artikel is vertaal uit die Duitse Wikipedia
Dullah Omar

**Abdullah Mohamed Omar** (26 Mei 1934 in Kaapstad – 13 Maart 2004), beter bekend as **Dullah Omar**, was 'n Suid-Afrikaanse anti-apartheidsaktivis, prokureur, en van 1994 tot sy dood 'n minister in die Suid-Afrikaanse kabinet.

Omar is op 26 Mei 1934 in Observatory, Kaapstad gebore. Sy ouers was immigrante vanaf Gujarat in die weste van Indië. Omar het aan Hoërskool Trafalgar skoolgegaan. Hy was 'n gerespekteerde lid van die Moslemgemeenskap in Suid-Afrika. Hy het aan die Universiteit van Kaapstad studeer en 'n regsgraad verwerf in 1957.

Tydens die apartheidsjare het Omar 'n paar lede van die Pan Africanist Congress of Azania (PAC) en die African National Congress (ANC) verdedig. Later was hy ook 'n lid van die United Democratic Front (UDF).

## Verwysings 
## Eksterne skakels 
* 'n Biografie van Dullah Omar 
* 'n ANC-profiel van Omar
Old Street-stasie

**Old Street-stasie**
----

230px
**Noordwestelike ingang**

----

230px

20px **London Underground**

----
**National Rail**

----

**TfL-webtuiste** 

*Old Street-stasie*

----

**Old Street** is 'n trein- en moltreinstasie by die sameloop van Old Street en City Road net noord van die *City of London* wat deur treine van *National Rail* en moltreine van *London Underground* se *Northern line* bedien word. Die stasie is in Londen se Travelcard-sone 1 naby die grens tussen die administratiewe distrikte Islington en Hackney geleë.

Die stasie maak deel uit van die Bank-tak van *London Underground* se *Northern line*-moltreinroete tussen die stasies Moorgate en Angel.
Karooskurwepadda

Die **Karooskurwepadda** (*Vandijkophrynus gariepensis*) is 'n padda wat endemies is aan Suid-Afrika. Dit kom voor in die westelike en die suide van die land. Die padda is 7 – 9&nbsp;cm lank en gevlek of effe kakiekleurig met 'n knopperige vel. Die pens is naaswit, dikwels met kolletjies. Hulle hoofvoedsel is insekte en wurms.

## Bron 
* *Natuurlewe van Suid-Afrika* Duncan Butchart Struik Nature 2012 

## Eksterne skakels 
* 
*
Andrew Smith (dierkundige)

**Andrew Smith**  (Hawick, Skotland, 3 Desember 1797 – Londen, 11 Augustus 1872) was 'n Skotse chirurg, ontdekkingsreisiger, volkekundige en dierkundige. Smith word as die vader van dierkunde in Suid-Afrika beskou.

Smith is in Hawick, Roxburghshire gebore. Hy kwalifiseer in 1819 as dokter aan die Universiteit van Edinburgh. In 1816 sluit hy by die geneeskundige diens van die Britse leër aan.

## Suid-Afrika 
[duimnael|'n [Rooiwangnaguil. Illustrasie deur Andrew Smith by sy beskrywing van die voël.]]
[duimnael|Illustrasie van 'n [Afrika-rotsluislang, wat hy in 1840 geskets het.]]

Tussen 1820 en 1837 woon en werk hy as 'n militêre dokter in Suid-Afrika. In die tydperk beskryf hy 'n groot aantal diere wat nuut vir die wetenskap was. Om dié rede word hy die vader van die Suid-Afrikaanse dierkunde genoem. Die *IOC World Bird List* bevat onder andere 87 voëlspesies wat hy beskryf het, waaronder die boskorhaan (*Lophotis ruficrista*), kaalwangvalk (*Polyboroides typus*), kwêvoël (*Corythaixoides concolor*) en rooiwangnaguil (*Caprimulgus rufigena*).

Smith het Charles Darwin tydens sy reis met die HMS Beagle na Suid-Afrika ontmoet. Hy was ook een van vele navorsers wat tussen 1839 en 1871 met Darwin gekorrespondeer het.

## Groot-Brittanje 
Van 1837 tot 1872 woon Smith in Groot-Brittanje, waar hy in 1841 'n belangrike pos in die weermag (as Hoof Mediese Beampte) in Fort Pitt te Chatham beklee. Hy is in 1844 daar met sy huishoudster, Ellen Henderson, getroud.

Smith was tydens die Krimoorlog (1853–1856) vir mediese dienste verantwoordelik en is erg deur Florence Nightingale gekritiseer. Ná die Krimoorlog is hy deur 'n ondersoekkommissie van alle skuld onthef. In 1858 verlaat hy die militêre diens om eie gesondheidsredes en ontvang verskeie toekennings. Hy het onder andere die gesogte Orde van die Bad (*The most Honourable Order of the Bath*) ontvang, en het sodoende die titel *sir* verwerf.

Op aanbeveling van Darwin is hy in 1857 as 'n lid van die Royal Society aanvaar.

## Eksterne skakels 
*Leverton, B.J.T.: Sir Andrew Smith. Doctor, Naturalist, Explorer, Diplomat. In: Lantern. Tydskrif vir Kennis en Kultuur. Jaargang 24, nr. 2, Desember 1974.

Korrespondensie met Charles Darwin:
* 16 Maart 1839 
* 19 Februarie 1842 
* 1862 
* 1867 
* 26 Februarie 1871 
* 17 April 1871 
* 16 Mei 1871 
* 18 Julie 1871 
* Anderson, L. I. (2009) Charles Darwin and Andrew Smith: an overseas exchange. Scottish Journal of Geology, 45, 59 -68.

## Verwysings
Kode van Hammurabi

Die **Kode van Hammurabi** is ’n goedbewaarde Babiloniese regskode van Antieke Mesopotamië wat van omstreeks 1754 v.C. dateer. Dit is een van die oudste redelik lang ontsyferde geskrifte in die wêreld. Die sesde Babiloniese koning, Hammurabi, het die kode opgestel en gedeeltelike afskrifte het behoue gebly op ’n mensgroot klipstele en verskeie kleitablette. 

## Inhoud 
Die kode bestaan uit 282 wette met strawwe. Dié het afgehang van sosiale status en slaaf versus vry man.

Amper ’n helfte van die wette handel oor kontrakte soos die loon vir ’n osdrywer of dokter. ’n Derde handel oor sake in verband met die huishouding en familiesake soos erflatings, egskeidings, vaderskap en seksuele gedrag. Ander het te doen met transaksies soos die verantwoordelikheid van ’n bouer as ’n huis ineenstort, of eiendom wat beskadig word terwyl iemand dit oppas. Net een wet gaan oor die pligte van ’n amptenaar; dit bepaal dat ’n regter wat ’n verkeerde oordeel vel, beboet en permanent van die rol geskrap moet word. Daar is ook ’n aantal bepalings in verband met militêre diens.

Moderne argeoloë het die kode in 1901 ontdek en die vertaling daarvan is in 1902 gepubliseer. Hierdie feitlik volledige weergawe is uitgekap op ’n stele in die vorm van ’n groot wysvinger van 2,25&nbsp;m hoog. Die kode is in Akkadiese wigskrif geskryf. Dit word tans in die Louvre uitgestal.

## Verwysings 
## Eksterne skakels 
*[Die Kode van Hammurabi, in Engels(https://af.wikipedia.org/wiki/Engels) vertaal deur L.W. King].
*HG-Hammu, historyguide.org
*Engelse vertaling, Universiteit van Evansville 

*15px Hierdie artikel is vertaal uit die Engelse Wikipedia
Johannes Janse van Rensburg

[thumbnail|380px|Roetes van die [Groot Trek (1835–1840), met die belangrikste gebeurtenisse aangedui.  
 ]]

**Johannes Jacobus (Lang Hans) Janse van Rensburg** (12 Augustus 1779-Julie 1836) was 'n leier van een van die vroeë Voortrekkergroepe. Sy hele groep is deur 'n Impi van Manukosi naby vandag se Inhambane in Mosambiek uitgemoor. Twee van sy kinders was die enigste oorlewendes as gevolg van die ingryping van 'n ander Zoeloekryger.

## Verwysings
Impi

[regs|duimnael|300px|Die impi was 'n militêre formasie wat die gesig van Suider-, Oos- en Sentraal-Afrika verander het. Die hoogste ontwikkeling het onder [Shaka, die inisieerder van verskeie belangrike wapens en taktieke, plaasgevind. Die begin van die impi's lê in die historiese oorlogvoering van die verskeie stamme in Suidoos-Afrika opgesluit, toe groepe van gewapende mans (wat "impi's" genoem is), teen mekaar baklei het. 

Hulle is radikaal deur Shaka herorganiseer, wat toe nog net die buite-egtelike seun van koning Senzangakona was. Teen hierdie tyd het Shaka homself reeds as 'n briljante militêre leier bewys. Hy het onder andere in die Mthethwa-Ndwandwe-oorlog in die vroeë 1800's as 'n generaal onder die Mthethwa-koning, Dingiswayo gedien.

duimnael|senter|Die "buffelhoringformasie" van die Zoeloeleër. (1) Die vyand (2) die horings (3) die borskas (4) die lende

## Verwysings
Institusie van die Christelike godsdiens

Die ***Institusie van die Christelike godsdiens*** (Latyn: *Institutio Christianæ Religionis*) is die hoofwerk van die kerkhervormer Johannes Calvyn, oorspronklik geskryf in 1536, die vyfde en laaste weergawe in 1559.

## Ontwikkeling 
In sy *Institusie* lê Calvyn uit wat die Hervorming volgens hom werklik beoog het. Hy skryf die eerste weergawe van die boek op 'n jong ouderdom: dit word in 1536 te Basel uitgegee toe hy pas 26 jaar oud was. Calvyn het die *Institusie* geskryf omdat hy op daardie oomblik diep geskok was deur die maatreëls wat in sy geboorteland Frankryk teen die Protestante (Hugenote) ingestel is. Hy rig daarom as inleiding op die *Institusie* 'n brief aan koning Frans I.

Met die jare het Calvyn sy werk gereeld aangepas en uitgebrei. Hy het vyf Latynse weergawes van die boek uitgegee (in 1536, 1539, 1543, 1550 en 1559), asook Franse vertalings uitgegee of by die vertaling daarvan meegewerk. In die laaste uitgawe, wat 5 jaar voor sy dood uitgegee is, het die boek heelwat dikker geword: vanaf 6 tot 80 hoofstukke.

## Nederlandse en Afrikaanse vertalings 
Voor die Afrikaanse vertaling is daar dikwels gesteun op die Nederlandse vertalings. Daar is verskillende Nederlandse vertalings van die *Institusie*, waaronder dié van dr. A. Sizoo (1931-'32) en C.A. de Niet e.a. (2009), gegrond op die laaste weergawe uit 1559; vroeë vertaling kan teruggevoer word na 1650, 1865-'68 en 1919.

In die Afrikaanse taal het Ds. A. Duvenhage slegs 'n verkorte weergawe van die finale (1559-) uitgawe van Calyn se *Institusie* vertaal. Hierdie vertaling is in 1951 deur SACUM te Bloemfontein uitgegee en in 1967 deur Pro Rege, Potchefstroom en in 1978 deur die NG Kerkboekhandel, Pretoria herdruk. Die vertaling heet *Die institusie van Calvyn*.

Die eerste Afrikaanse vertaling van die heel eerste uitgawe (1536) is in 1980 vertaal deur dr. H.W. Simpson, hoof van die Departement Latyn aan die Potchefstroomse Universiteit vir Christelike Hoër Onderwys. Hy moes teen 'n geweldige tempo werk om die vertaling spesiaal vir die eerste Calvynkongres in Afrika (12-14 Augustus 1980 te Pretoria) gereed te kry. Vier boekdele is tussen 1984–1991 met die medewerking van L.F. Schulze en C.M.M. Brink vertaal en deur die Calvyn Jubileum Boekefonds te Potchefstroom uitgegee.

## Verwysing 
## Eksterne skakels 
*  Die volledige 4-boekdeel vertalings van ***Institusie van die Christelike godsdiens*** (1559-vertaling)
* Die Institusie in Frans, Latyn, Duits, Engels, Nederlands en Afrikaans
Bradley Cooper

**Bradley Cooper** (gebore op 5 Januarie 1975 in Philadelphia, Pennsilvanië) is 'n Amerikaanse akteur. Hy is veral bekend vir sy rolle in die films *The Hangover* (2009), *The A-Team* (2010), *Wedding Crashers* (2005) en *Limitless* (2011). In 2011 is hy as People magazine se aantreklikste man aangewys.

## Persoonlike lewe 
Cooper se vroeë jare in die vermaaklikbedryf was met probleme ondervind. Toe sy rol in die tweede seisoen van *Alias* gedemoveer is na 'n baie klein deel, wou hy ophou werk in die vermaaklikbedryf. Sy middelverslawing en twyfel oor sy loopbaan het gedagtes van selfmoord veroorsaak. Cooper het sedert 2004 ophou alkohol drink en het gesê dat dit sy lewe sou verwoes het.

In Oktober 2006 is Cooper verloof met aktrise Jennifer Esposito. Hulle is later in Desember getroud. In Mei 2007 het Esposito aansoek gedoen vir 'n egskeiding wat in November afgehandel was. 

Twee jaar na die dood van sy pa van longkanker in 2011, het hy met sy ma na Los Angeles verhuis.

## Filmografie 
* 2001: *Wet Hot American Summer* – Ben
* 2002: *My Little Eye* – Travis Patterson
* 2002: *Bending All the Rules* – Jeff
* 2003: *The Last Cowboy* – Morgan Murphy
* 2004: *I Want to Marry Ryan Banks* – Todd Doherty
* 2005: *Wedding Crashers* – Zachary "Sack" Lodge
* 2006: *Failure to Launch* – Demo
* 2007: *The Comebacks* – Cowboy
* 2008: *The Midnight Meat Train* – Trash
* 2008: *The Rocker* – Trash Grice
* 2008: *Yes Man* – Peter
* 2008: *Older than America* – Luke
* 2009: ''He's Just Not That Into You* – Ben
* 2009: *The Hangover* – Philip "Phil" Wenneck
* 2009: *All About Steve* – Steve Gunders
* 2009: *New York, I Love You* – Gus Cooper
* 2009: *Case 39* – Douglas J. Ames
* 2010: *Valentine's Day* – Holden Bristow
* 2010: *The A-Team* – Templeton Arthur "The Faceman" Peck
* 2010: *Brother's Justice* – Bradley Cooper/Dwight Sage
* 2011: *Limitless* – Edward "Eddie" Morra
* 2011: *The Hangover Part II* – Philip "Phil" Wenneck
* 2012: *Hit and Run* – Alex Dimitri
* 2012: *Silver Linings Playbook* – Patrick "Pat" Solatano, Jr.
* 2012: *The Words* – Rory Jansen
* 2013: *The Place Beyond the Pines* – Avery Cross
* 2013: *The Hangover Part III* – Philip "Phil" Wenneck
* 2013: *American Hustle* – Richard "Richie" DiMaso
* 2014: *Guardians of the Galaxy* – Rocket
* 2014: *Serena* – George Pemperton
* 2014: *American Sniper* – Chris Kyle
* 2015: *Aloha* – Brian Gilcrest
* 2016: *10 Cloverfield Lane* – Ben
* 2016: *War Dogs*
* 2017: *Guardians of the Galaxy Vol. 2* – Rocket
* 2018: *Avengers: Infinity War* – Rocket
* 2018: *A Star Is Born* – Jackson Maine
* 2018: *The Mule'' – Colin Bates

## Verwysings 
## Eksterne skakels 
* 
* Bradley Cooper by Box Office Mojo
Amarna-briewe

duimnael|180px|EA 161, ’n brief deur Aziru, die leier van Amurru: een van die Amarna-briewe in wigskrif op ’n kleitablet.
Die **Amarna-briewe** (ook die **Amarna-tablette** of **Amarna-korrespondensie** genoem) is ’n hoofsaaklik diplomatieke briefwisseling tussen Antieke Egipte en sy verteenwoordigers in die Kanaänitiese Amurru tydens die Nuwe Ryk. Die briewe is by Amarna in Bo-Egipte ontdek, die moderne naam van die Egiptiese hoofstad Achetaten (el-Amarna), wat tydens die 18de Dinastie van Egipte deur farao Achenaten (1350's – 1330&nbsp;v.C.) gestig is. 

## Inhoud 
Die briewe is ongewoon omdat hulle in Akkadiese wigskrif, die amptelike taal van Mesopotamië, geskryf is in plaas van in Egipties. Daar is altesaam 382 tablette: 24 is ontdek sedert die Noorweegse Assirioloog Jørgen Alexander Knudtzon sy weergawe van die korrespondensie in 1907 en 1915 gepubliseer het. Die briewe strek oor byna 30 jaar.

Die Amarna-briewe is van groot belang vir die bestudering van die Bybel sowel as die Semitiese taalfamilie, want hulle werp lig op die kultuur en taal van die Kanaäniete in voorbybelse tye. Hoewel die letters in Akkadies geskryf is, is hulle deurspek van die moedertaal van die skrywers, wat ’n vroeë vorm van Kanaänities gepraat het – die taalfamilie wat later sou ontwikkel in Hebreeus en Fenisies. Hierdie "Kanaänismes" verskaf waardevolle insae in die proto-stadium van dié tale eeue voordat hulle ontstaan het.

## Die briewe 
links|150px|duimnael|Een van die Amarna-briewe van die Nabye-Oosterse stad Alasjia.
Die eerste briewe, in wigskrif en hoofsaaklik Akkadies, die diplomatieke streekstaal in dié tydperk, is omstreeks 1887 deur plaaslike Egiptenare ontdek wat dit in die geheim in die verwoeste stad Amarna opgegrawe en aan antiekhandelaars verkoop het. Toe eers ontdek is waar die briewe is, is die terrein verder verken. Die eerste argeoloë wat nog briewe ontdek het, is Flinders Petrie, wat in 1891 en 1892 altesaam 21 fragmente ontdek het. Émile Chassinat van die Franse instituut vir Oosterse Argeologie in Kaïro, het in 1903 nog twee tablette ontdek. Sedert Knudtzon se uitgawe is nog sowat 24 fragmente ontdek – óf in Egipte óf in verskillende museums. 49 of 50 in Kaïro, 7 in die Louvre in Parys, 3 in Moskou en 1 in Chicago. 

Die argief bevat ’n skat van inligting oor kulture, koninkryke, gebeure en individue uit ’n tydperk waaroor min geskrewe bronne behoue gebly het. Dit sluit korrespondensie in uit Achenaten se bewind, asook van sy voorganger, Amenhotep III. Die tablette bevat meer as 300 diplomatieke briewe; die res is letterkundige en opvoedkundige materiaal. Dit ontbloot Egipte se betrekkinge met Babilonië, Assirië,  Sirië, Kanaän, Alasjia (Siprus), Mitanni en die Hetiete. Die briewe bevat ook die eerste verwysing na ’n Nabye-Oosterse groep bekend as die *Habiru*, waaroor die verband met die Hebreërs – vanweë die ooreenkoms in woorde en geografiese ligging – steeds gedebatteer word. 

## Verwysings 
## Eksterne skakels 
*Hoëresolusiefoto's , van die Vorderasiatisches Museum, Berlyn
*Elektroniese weergawe van die Amarna-tablette, Akkadies in Engelse transliterasie
*
*15px Hierdie artikel is vertaal uit die Engelse Wikipedia
Mihai Eminescu

**Mihai Eminescu** (15 Januarie 1850 – 15 Julie 1889) was 'n bekende en invloedryke Roemeense digter. Van sy bekende gedigte sluit in: *Luceafărul* ("Aandster"), *Oda în metru antiek* ("Ode in antieke meter"), en die vyf *Scrisori* (briewe / satires). Eminescu was aktief in die Junimea-literêre gemeenskap en het as redakteur van *Timpul*, die amptelike koerant van die Konserwatiewe Party, gedien.
Fanie Fourie's Lobola

'''Fanie Fourie's Lobola''' is 'n Suid-Afrikaanse romantiese komedie wat op 1 Maart 2013 vrygestel is. Die rolprent is gebaseer op die gelyknamige roman deur Nape à Motana. Die hoofrolspelers sowel as die produksiespan het van diverse kulture gekom. Die hooffokus van die rolprent is inter-kulturele verhoudings en die uitdagings wat daarmee gepaard gaan.

## Hoofrolspelers 
* Eduan van Jaarsveldt as Fanie Fourie
* Zethu Dlomo as Dinky Magubane
* Jerry Mofokeng as Dumisane Magubane
* Marga van Rooy as Louise Fourie
* Motlatsi Mafatshe as Mandla
* Chris Chameleon as Sarel Fourie
* Yule Masiteng as Petrus Mabuza
* Richard van der Westhuizen as Oom Kobus
* Connie Chiume as Zinzi
* Lillian Dube as Auntie Nomagugu
* Cherie van der Merwe as Mariaan Prinsloo
* Angelique Pretorius as Santjie
* Nina Marais as Tanya

## Eksterne skakels 
* Amptelike webtuiste
*
Madhuri Dixit

**Madhuri Dixit** (* 15 Mei 1967) is 'n Indiese aktrise wat beroemd is vir haar werk in Bollywoodrolprente. Sy het 'n paar Filmfare-toekennings ontvang, vier vir "Beste Aktrise" en een vir "Beste Byspeler". Sy hou die rekord vir die meeste "Beste Aktrise"-nominasies (13) by Filmfare. In 2008 het die Regering van Indië haar met die Padma Shri bekroon, wat die vierde hoogste burgerlike toekenning in Indië is.

## Lewensloop 
Dixit is op 15 Mei 1967 in Moembaai gebore. Sy het aan die Universiteit van Moembaai studeer om 'n loopbaan in mikrobiologie te volg. Sy is ook 'n opgeleide Kathak-danser.

In 1984 maak sy haar debuut in Bollywood met die rolprent *Abudh*. In 1988 het sy haar eerste deurbraak met die rolprent *Tezaab* gehad, dié fliek het ook haar loopbaan in die bedryf gevestig. Sedertdien het sy ook in rolprente soos *Dil*, *Beta*, *Khalnayak*, *Raja*, *Dil To Pagal Hai*, *Hum Hain Tumhare Sanam*, *Devdas* en *Aaja Nachle* opgetree.

Ná haar werk in die rolprent *Devdas*, het sy haar loopbaan verlaat om op haar gesinslewe te fokus, maar in 2007 het sy met die rolprent *Aaja Nachle* teruggekeer.

Sy is met dr. Shriram Madhav getroud en hulle het twee kinders.

## Bronne
NGR 2-6-0T Durban & Pietermaritzburg

Die lokomotiewe genaamd **"Durban"** en **"Pietermaritzburg"** was die eerste stoomlokomotiewe wat deur die Natalse Regeringspoorweë aangekoop is.

## Sien ook 
* Selati-spoorlyn

## Verwysings 
## Eksterne skakels
Highveld (Londen)

**Highveld** is die naam van die ampswoning van die Suid-Afrikaanse hoë kommissaris in Londen. Die huis is geleë naby die middestad in die buurt Camden.

Highveld is gebou in die laat-Victoriaanse styl en is versier met antieke meubels en kunswerke, soos 'n besondere Kaapse koperkandelaar, skilderye (o.a. deur Pierneef) en 'n kosbare versameling antieke horlosies.

Tussen 1984 en 1987 was dr. Denis Worrall die ambassadeur in Groot-Brittanje. Sy vrou Anita het in 1986 in samewerking met William Lorimer die huis en sy inhoud beskryf in die boek *Highveld – the story of a house*. In die jare 1950 tot 1954 was dr. A.L. Geyer die hoë kommissaris in Londen. Die boek *Briewe uit Highveld* deur mev. Anna Geyer het in 1965 verskyn en die boek *Vier jaar in Highveld* deur dr. Geyer in 1969.

Die woning van die Suid-Afrikaanse ambassadeur in Den Haag staan bekend as **Bosveld**.

## Lees ook
*Suid-Afrika-huis (Londen)
NGR Klas K 2-6-0T

Die **NGR Klas K 2-6-0T** stoomlokomotief is 'n tenklokomtief wat in 1877 deur die Natalse Regeringspoorweë bestel is.

## Verwysings
Mimar Sinan

'''Koca Mi'mâr Sinân Âğâ** (Ottomaanse Turks: معمار سينان‎; Moderne Turks: **Mimar Sinan''', uitspraak [miːˈmaːɾ siˈnan], "Sinan die argitek"; c. 1489/1490 – 17 Julie 1588) was 'n Ottomaanse argitek en siviele ingenieur. Hy het vir sultans soos Süleyman I, Selim II, en Murat III gewerk. Hy was byna vyftig jaar in diens van die Ottomaanse Ryk. Sy meesterstuk is die Selimiye-moskee wat in Edirne geleë is. Hy is veral bekend vir sy werk aan die Süleymaniye-moskee wat in Istanboel geleë is.

## Eksterne skakels
Naguib Mahfouz

**Naguib Mahfouz** (Arabies: نجيب محفوظ‎ *Nagīb Maḥfūẓ*, IPA: [næˈɡiːb mɑħˈfuːzˤ]; 11 Desember 1911 – 30 Augustus 2006) was 'n Egiptiese skrywer wat in 1988 die Nobelprys vir Letterkunde ontvang het.

Hy is beroemd vir die manier waarop hy die Arabiese taal se letterkunde gemoderniseer het. Hy is een van die skrywers van die Arabiese taal wat die letterkundige temas van eksistensialisme ondersoek het.

## Sien ook 
* Lys van Egiptiese skrywers

## Verwysings 
## Eksterne skakels
Basmala

duimnael|Die Basmala in 'n kalligrafiese vorm

Die ***Basmala*** (Arabies: بسملة), ook ***Bismillah*** (Arabies: بسم الله, "In die naam van Allah") is die naam van die Islamitiese spreuk *b-ismi-llāhi r-raḥmāni r-raḥīmi* بِسْمِ اللهِ الرَّحْمٰنِ الرَّحِيْمِ "In die naam van Allah, die Barmhartige, die Genadige".

Die spreuk word deur Moslems in verskeie kontekste gebruik, byvoorbeeld tydens daaglikse gebed. Dit word ook voor elke soera (hoofstuk) van die Koran, behalwe vir die negende, geresiteer.

## Verwysings
Susan Bassnett

**Susan Bassnett** (gebore 1945) is ’n vertaalteoretikus en deskundige op die gebied van die vergelykende literatuurstudie. Sy het tien jaar lank as die pro-visekanselier van die Universiteit van Warwick gedien en klas gegee in die Sentrum vir Vertaling en Vergelykende Kultuurstudies, wat in 2009 gesluit het. Sy is in Europa opgelei en het haar loopbaan in Italië begin en het lesings gehou by universiteite in die Verenigde State vir die Universiteit van Warwick, waar sy tans professor in vergelykende literatuurstudies is.

Clive Barker, wat lank Bassnett se lewensmaat was, en ’n geleerde op die gebied van teaterstudies in Warwick, het in 2005 gesterf. In 2007 is sy verkies as ’n Genoot (fellow) van die Koninklike Letterkundevereniging.

## Belangrike werke 
Etlike van haar meer as twintig boeke het steunpilare op die gebied van literêre kritiek geword, veral *Translation Studies* (1980) *en Comparative Literature* (1993). ’n Boek oor Ted Hughes is in 2009 gepubliseer. ’n Ander interessante boek onder redaksie van Bassnett is *Knives and Angels: Women Writers in Latin America*. Bassnett se samewerking met etlike intellektuele in ’n reeks boekprojekte is goed ontvang. In 2006 was sy mederedakteur van die boek *The Translator as Writer*, saam met Peter Bush. Benewens haar akademiese werke skryf Bassnett ook gedigte wat gepubliseer is onder die titel *Exchanging Lives: Poems and Translations* (2002).

## Kritiese idees 
### Vertaling op die voorgrond 
In haar werk *Constructing Cultures: Essays on Literary Translation* (saam met André Lefevere) van 1998, sê Bassnett dat "die verskuiwing van klem van oorspronklike na vertaling weerspieël word in gesprekke oor die sigbaarheid van die vertaler. Lawrence Venuti vra vir ’n vertaler-gesentreerde vertaling en dring daarop aan dat die vertaler hom-/haarself sigbaar moet maak in die teks".

### Vergelykende literatuurstudie as ’n literêre strategie 
In ’n essay van 2006 met die titel *Reflections on Comparative Literature in the Twenty-First Century* ("Denke oor vergelykende literatuurstudie in die een-en-twintigste eeu") het sy ’n gesprek gevoer met Gayatri Chakravorty Spivak wat in *Death of a Discipline* (2003) aanvoer dat die vakgebied van vergelykende literatuurstudie verby sy eurosentrisme moet gaan as dit relevant wil bly. Hoewel sy met Spivak saamstem deut eurosentrisme literatuur uit die nie-Weste op die agtergrond geskuif het, voer sy ook aan dat Spivak se redenasie vergelykers uit Europa, wat bekend is met daardie literatuur, in ’n moeilike posisie plaas. Vir Bassnett is die uitweg vir Europese vergelykers om hulle verlede krities te ondersoek. Bassnett het ook vorige verklaring dat vergelykende literatuurstudie ’n sterwende onderwerp is wat stadig deur vertaalstudies vervang sal word, teruggetrek. Sy sê eerder dat vergelykende literatuurstudie en vertaalteorie vandag steeds relevant bly as dit as maniere van lees beskou word wat literêre kritici kan gebruik om tekste te benader.

## Verwysings 
## Eksterne skakels 
* Biografie en Bibliografie by die British Arts Council
Il Divo

**Il Divo** is 'n musiekgroep wat opera en klassieke musiek met pop en ander genres kombineer, die styl internasionaal bekend as 'n klassieke crossover. Die groep bestaan uit 'n vokale kwartet: die Switserse tenoor Urs Bühler, Spaanse bariton Carlos Marín, Amerikaanse tenoor David Miller en Franse tenoor Sébastien Izambard.

## Diskografie 
* **Studio-albums:**
# 2004 - Il Divo
# 2005 - Ancora
# 2006 - Siempre
# 2008 - The Promise
# 2011 - Wicked Game
# 2013 - A Musical Affair
# 2015 - Amor & Pasión
* **Spesiale:**
# 2005 – The Christmas Collection
* **Kompilasies:**
# 2012 – The Greatest Hits
* **Lewendige albums:**
# 2009 – An Evening with Il Divo: Live in Barcelona
# 2014 – Live in Japan
* **Spesiale uitgawes:**
# 2005 - Il Divo. Gift pack
# 2006 - Il Divo collezione
# 2006 - Christmas collection. The yule log
# 2008 - The promise. Luxury edition
# 2011 - Wicked game. Gift edition
# 2011 - Wicked game. Limited edition deluxe box set
# 2012 - he greatest hits. Gift edition
# 2012 - The greatest hits. Deluxe limited edition
# 2014 - A musical affair. Track by track (Digital)
# 2014 - A musical affair. Exclusive
# 2014 - A musical affair. French versión
# 2014 - Live in Japan. Japan versión

## Videografie 
* **DvD / BluRay**
# 2004 - Live At Gottam Hall
# 2005 – Encore
# 2005 – Mamá
# 2006 – The Yule Log: The Christmas Collection
# 2006 – Live at the Greek Theater
# 2008 – At The Coliseum
# 2009 – An Evening with Il Divo: Live in Barcelona
# 2011 – Live At The London Coliseum
# 2014 – Live In Japan

* '''Amptelike video's'''
# 2004 - «Regresa a mí»
# 2005 - «Mama»
# 2006 - «The time of our lives». (Il Divo & Toni Braxton)
# 2014 - «Le temps des cathédrales» (Il Divo & Vincent Niclo)
# 2014 - «Wo wants to live forever?» (Il Divo & Anggun)
# 2014 - «Aimer» (Il Divo & Natasha St-Pier)
# 2014 - «Can you feel the love tonight» (Il Divo & Lisa Angell)
# 2014 - «Memory» (Il Divo & Hélène Ségara)
# 2015 - «Por una cabeza»

## Verwysings
Natalse sandpadda

Die **Natalse sandpadda** (*Tomopterna natalensis*) is 'n padda wat endemies is aan Suid-Afrika en kom voor in die oostelike en noordelike gedeeltes van die land. Die padda is 4 – 5&nbsp;cm lank. Hulle hoofvoedsel is insekte. Hulle verkies om in syferwater in grasvelde, vleie en stroomoewers te leef. Hulle is van die lawaaierigste paddas.

## Bron 
* *Natuurlewe van Suid-Afrika* Duncan Butchart Struik Nature 2012 

## Eksterne skakels 
* 
*
Rooiskurwepadda

Die **Rooiskurwepadda** (*Schismaderma carens*) is 'n padda wat in die noordelike en oostelike gedeeltes van Suid-Afrika voorkom. Die padda is 7 – 9&nbsp;cm lank en baksteenrooi met 'n verhewe streep aan die sye. Die streep strek van die oog tot die lies. Daar is soms twee donkerkolle op die rug. Hulle hoofvoedsel is insekte en wurms. Hulle verkies om in blaarafval, poele en damme te leef.

## Bron 
* *Natuurlewe van Suid-Afrika* Duncan Butchart Struik Nature 2012
Bosveldreënpadda

Die **bosveldreënpadda** (*Breviceps adspersus*) is 'n padda wat in die noordelike en oostelike gedeelte van Suid-Afrika voorkom. Dit kom ook in die Tuinroete voor. Die padda se rug is bruin, taankleurig en dofgeel gevlek met die pens wat wit is. Die padda bring die grootste gedeelte van sy lewe ondergronds in 'n slapende toestand deur. Dit verskyn dikwels in groot getalle na reën. Die hoofvoedsel is termiete.

## Bron 
* *Natuurlewe van Suid-Afrika* Duncan Butchart Struik Nature 2012 

## Eksterne skakels 
* 
*
Bruinrugboompadda

Die **Bruinrugboompadda** (*Leptopelis mossambicus*) is 'n padda wat in die oostelike Laeveld gedeelte van Suid-Afrika voorkom. Die volwasse padda het 'n geelbruin rug en donker sye. Die onvolwasse padda is liggroen. Die padda het 'n breë kop en groot uitpeul oë terwyl die ledemate dun is met tone en vingers wat in skyfies eindig. Die padda is naglewend en eet insekte.

## Bron 
* *Natuurlewe van Suid-Afrika* Duncan Butchart Struik Nature 2012 

## Eksterne skakels 
*
Alma, Limpopo

**Alma** is 'n klein dorpie suid van Vaalwater geleë in die Limpopoprovinsie in die noorde van Suid-Afrika. 

## Geografie 
Die gebied noord van die Waterberg word omring deur groen-grys bosveldplantegroei en 'n paar privaatwildreservate is in die malariavrye gebied geleë. Die Mokolorivier ontspring naby Alma by die samevloeiing van die Sandrivier met die Grootspruitrivier in 'n platterige, oop gebied met talle koppies, voordat dit deur 'n steil kloof bokant die dorp Vaalwater uitvloei. 

Die dorpie word bedien deur Laerskool Alma, 'n primêre en vroeë sekondêre skool 24 kilometer (15 myl) van Vaalwater geleë.

## Sien ook 
* Lys van dorpe in Suid-Afrika

## Verwysings